钦定古今图书集成/明伦汇编/官常典/第077卷 > 彭城王粟
## 钦定古今图书集成/明伦汇编/官常典/第077卷 > 彭城王粟

按《魏书辽西公传》：“辽西公意烈弟彭城公勃长子粟
袭，世祖时，督诸军屯漠南蠕蠕。”〈阙〉表闻粟亮直善驭
众，抚恤将士，必与之同劳逸。征和龙，以功进封为王。
薨，陪葬金陵。粟弟浑，少善弓马，世祖嘉之。会有诸方
使命，浑射兽三头，发皆中之，举坐咸以为善。及为宰
官尚书，颇以骄纵为失，坐事免。徙长社，为人所害。